Atletiek: Suid-Afrika kies 40 atlete vir die wêreldbekerCaster Semenya. Foto: Karwai Tang/ANA Atletiek Suid-Afrika het ŉ sterk span van 40 atlete aangewys wat Suid-Afrika in Julie by die eerste Atletiekwêreldbeker in Londen sal verteenwoordig. Die byeenkoms word op 14 en 15 Julie in die Olimpiese Stadion van 2012 aangebied. Deesdae staan die stadion bekend as die Londen Stadion en Koningin Elizabeth Olimpiese Park. Een atleet van elkeen van die agt lande sal per item sy land verteenwoordig. Die groot name wat dadelik uitspring is Caster Semenya, Akani Simbine, Luvo Manyonga, Wenda Nel en Sunette Viljoen. Die ander sewe lande wat sal deelneem is die VSA, Pole, China, Duitsland, Frankryk, Jamaika en Groot-Brittanje. Die prysgeld waarvoor meegeding word is nagenoeg R27 miljoen. Suid-Afrika se span vir die Wêreldbeker is: 100 m: Akani Simbine, Carina Horn 200 m: Clarence Munyai, Justine Palframan 400 m: Derrick Mokaleng, Justine Palframan 800 m: Rynardt van Rensburg, Caster Semenya 1 500 m: Jerry Motsau, Caster Semenya 110 m-hekkies: Antonio Alkana 100 m-hekkies: Rikenette Steenkamp 400 m-hekkies: Lindsay Hanekom, Wenda Nel Hoogspring: Chris Moleya, Julia du Plessis Paalspring: Niel Giliomee, Christy Nell Verspring: Luvo Manyonga, Lynique Beneke Driesprong: Khotso Mokoena, Patience Ntshingila Gewigstoot: Ischke Senekal Diskus: Victor Hogan, Ischke Senekal Hamergooi: Tshepang Makhete, Chene Pretorius Spiesgooi: Phil-Mar van Rensburg, Sunette Viljoen 4×100 m-aflos Mans: Akani Simbine, Roscoe Engel, Simon Magakwe, Henricho Bruintjies, Clarence Munyai. Vroue: Carina Horn, Tebogo Mamatu, Lente Pieterse, Cassidy Williamson, Tamsin Thomas. 4×400 m-aflos Mans: Derrick Mokaleng, Thapelo Phora, Pieter Conradie, Zakhiti Nene, Lindsey Hanekom. Vroue: Justine Palframan, Caster Semenya, Wenda Nel, Ariane Nel, Rorisang Ramonye. Meer inligting is beskikbaar by: https://www.athleticsworldcup.org